ကေတု (ကျာ်ဇၞော် ဘာသာံလှေဝ်)

**ဘဒ္ဒန္တ ကေတု မဟာနာယက မဟာထေရ်** (ၜံင် ၁၆ ဒဳဇြေမ္ဗာ ၁၉၂၉) ဝွံ ဒှ် ဂဥုပ်ဂိုဏ်ရာမညနိကာယ အလုံဒေသရးမန် ရ။ ကျာ်ဇၞော်ဝွံ ဒှ် ညးမနွံ ကုပိုန် တၠဇမၠိင် အာယုက်သာသနာ၊ မဖျေဟ်ဗ္တောန်ကၠုင် လိက်ပရိယတ်၊ မစၞောန်ထ္ၜးကၠုင် ဓရ်ဝိပဿနာ တုဲပၠန် ဒှ် ညးမချူခၞံကၠုင် လိက် ဗွဲမဂၠိုင်ရ။ 

ကျာ်ဇၞော်ဝွံ ဂွံဒုင်ခပတိုန် နဒဒှ် ဂဥုပ်ဂိုဏ်ရာမညနိကာယ၊ တုဲ ဒှ် ညး မနွံပိုန် ရာမညနိကာယ ဘာသာံလှေဝ် ကွာန်သာံလှေဝ်၊ ပွိုင်ဍုင်ဖာအင်၊ ဒေသရးမန် (တွဵုရးဍုင်ကရေင်)ရ။

## ဘဝသၟတ်
ဘဒ္ဒန္တကေတု ဝွံ က္တဵုဒှ် မၞိဟ် ပ္ဍဲ သၞာံ ၁၉၂၉ ဂိတုဒဳဇြေမ္ဗာ ၁၆ ပ္ဍဲ ကွာန်သာံလှေဝ်၊ ပွိုင်ဍုင်ဖာအင်၊ မဒှ် ကောန် နာဲသိုက် (Nai Saike) မိဆဵု (Mi Chae)။ ယၟုညး နူ ဍောတ်တ်ဂှ် မိမတအ် ခုတ်ကဵုလဝ် မာံပိုန်ဂၠိုင်။ ညး ဒှ် ကောန်ထဍဲ မရနုက် ကုပိ ပ္ဍဲ မၞိဟ်မသုန်မွဲမိ ကောန်တြုဟ် ပန် ကောန်ဗြဴမွဲဂှ်ရ။

အခိင်ကာလ မဂွံ အာယုက် ၁၆ ဂှ် ညး ပ ထပိုယ် ဇရေင် ကျာ်ဇၞော်ဘဒ္ဒန္တသောဘိတ မဟာထေရ်၊ ပ္ဍဲ ရာမညနိကာယ ပရိယတ္တိ ဘာသာံလှေဝ်၊ တုဲ ကလိဂွံ ယၟု ထပိုယ်ကေတု။

သၞာံ ၁၉၄၈ ဂိတုဨပြဳ ၇ ဂှ် အခိင်မပေင် အာယုက် ၂၀ ဂှ် ဂွံအာစိုပ် ဒဒှ် ဘဝခမဳ ပ္ဍဲ ခဏ္ဍသိမ် ဘာကျာ်သုက် ဍုင်မတ်မလီု ဇရေင် အစာဥပ္ပဇ္ဇျာယ် ဘဒ္ဒန္တယုဂန္ဓရ မနွံပိုန် ဘာပြန်ရ။

## ပညာပရိယတ်
ကြဴ နူ မဂွံအာစိုပ် ဒဒှ်ခမဳတုဲ ခမဳကေတုဝွံ စကတ်လ္ၚတ် လိက်ပရိယတ် ပ္ဍဲ ဘာကျာ်ပရိယတ္တိ ပွိုင်ဍုင်ပံင်၊ တွဵုရးဍုင်မန်။ နူဂှ် အာကတ် ပ္ဍဲ ဘာတြေံ ပရိယတ္တိ ကွာန်ရောဂေါ၊ ဘာတြေံ ကွာန်လှာဒကှ် ပွိုင်ဍုင်မတ်မလီု။

တုဲဂှ် အာမံင် မာန္တလေ ပ္ဍဲ ဘာဗွဲမဂၠိုင် မနွံတမ် ဟံသာဝတဳဘုရားကြီးတိုက်၊ ရွှေရည်ဆောင်တိုက်၊ ညောင်ကုန်းတိုက် တအ် ဒှ်တမ်ရ။ 

ကြဴ နူ မကတ်လ္ၚတ် လိက်ပရိယတ် သၞာံဗွဲမလအ်တုဲ ဗွဲကြဴ ဆက်လ္ၚတ်အာ နကုနဲဟွံသွဟ်လိက်ရ။

## ကမၠောန်ဖျေဟ်လိက် ကု ဝိဿနာ
ကြဴနူ ညးမဂ္ၚေင်ကတ်လ္ၚတ်ပညာတုဲ ကျာ်ဇၞော် ဖျေဟ်ဗ္တောန် လိက်ပရိယတ် ကုကောန်ကွးတအ် သၞာံ ဗွဲမဂၠိုင် သီုကု ပ္ဍဲ ဘာညးမကေင်ကတ်လ္ၚတ်လဝ်တအ်ဂှ်ရ။ ဗွဲကြဴညိဂှ် ညး ကလေင်စဴ ကွာန်တွိုပ်သုက်ညး ကွာန်သာံလှေဝ်တုဲ ဆက်ဗ္တောန်အာ လိက် ကုကောန်နာဲ ကောန်ထပိုယ်တအ်ရ။

ပါယ် နူ မဖျေဟ်ဗ္တောန် လိက်ကုကောန်နာဲ ကောန်ထပိုယ်တအ်ဂှ် ကျာ်ဇၞော် သီုဗ္တောန် နဲကဲပၟဝ်ဝိဿနာ ကုခမဳသင် ဒါယကာတအ်ကီုရ။ တုဲပၠန် တွဟ်ဓရ် ကုဒါယကာဥပ္ပးဇန်တအ် ပယတ်ပယတ်ကီုရ။

## ဒဒှ်မချူခၞံလိက်
ကျာ်ဇၞော်ကေတုဝွံ ပ္ကောံပ္ကေဝ် လိက်သၠရိုတ် မူတြေံဂမၠိုင်တုဲ ကလေင်ပ္ဍဵုဗီုတၟိကီု လိက်တၟိ အလဵုဇကုညး မချူလဝ်တုဲ တက်ပ္တိတ်ကီု နွံရ။ ကမၠောန်အဓိက ညးမကၠောန်လဝ် စပ်ကုလိက်ပတ်မ္ဂး သွက်ဂွံဆက်ထိင်ဒဝ်မင်မဲအာ လိက်ပတ်ဗုဒ္ဓဘာသာ ဘာသာမန်ရ။ ညး တက်ပ္တိတ်လဝ် လိက် သီုဖအိုတ် စှ်ကၞပ်၊ ၜါကၞပ်ဂှ် ဒှ် လိက် အလဵုဇကုညး မခၞံချူလဝ်၊ သၟေဟ် ဒစာံကၞပ်ဂှ် ဒှ် လိက်မူသၠရိုတ် ညးပလေဝ်ဒါန်လဝ်ရ။ လိက်တအ်ဂှ် ဒှ် လိက်သွက်ဂွံကဵုဒါန် ကုခမဳသင် ကောံ ကုဒါယကာတအ်ရ။

လိက်ကၞပ်တအ်ဂှ် :

# ဝိပဿနာဒဳပနဳ အုပ်ပထမ (1998)
# ဂါထာလ္ၚော၀်ကျာ်တြဲ (၂၈) ကေုာံ ကဗျလၚ်္ကာတၞဟ်တၞဟ်သာ် (2003)
# လိက်သၠပတ်၀င်ဓာတ်ကျာ် သတ္တမဝဂ် - ရးစာသပၠင် ဗွဲခမၞောန် (2005)
# လိက်ကၞပ်စၟတ်သမ္တီ သဘင်ဘာ (သာံလှေ၀်) ပေင်ကၠံသၞာံ, (2009)
# နဲသ္ၚေဝ်ဂၠိပ်ဝိပဿနာ ကေုာံ ဝိပတ္တိ (2010)
# ပြကိုဟ်အက္ခရဝိဓာနအဘိဓာနပ္ပဒဳပိကာ(2015)
# သၠပတ်ဝင်ဓာတ် (လိက်ကၞပ်-၄) (2016)
# သၠပတ်တြေံ နူသၠရိုတ် - ပြကိုဟ်လောကဝိဒူ (2017)
# သၠပတ်တြေံ နူသၠရိုတ် - သၠပတ်သၟီဇမ္ဗုပတိ (2019)
# ပြကိုဟ်ဂြန်ဂဉုဲဖျောဝ်ဂတဝ်သာဲဇၞော်ရောင် (2021)

## Religious activities
Bhaddanta Ketu has supported the construction of pagodas, Bodhi trees, rest houses, and monastic buildings in various parts of southern Myanmar as part of his religious activities.

## Leadership roles
* 12 July 2000 – Appointed abbot of Rāmañña Nikāya Pariyatti Bhā Sarm Hle Monastery
* 2017 – Selected as Mahānāyaka of the Sarm Hle Pavāraṇā Chapter
* 29 November 2024 – Inaugurated as Second Mahānāyaka of the Rāmañña Nikāya Mon Saṅgha of southern Myanmar
* 28 February 2025 – Conferred the title Rāmañña Nikāya Ukkaṭṭha Upanāyaka
* 18 November 2025 – Selected as Mahānāyaka Mahāthero of the Rāmañña Nikāya Mon Saṅgha of Rāmaññadesa 
* 5 December 2025 – Conferred the title Rāmañña Nikāya Ukkaṭṭha Mahānāyaka

## Reference

ဘဒ္ဒန္တကေတု မနွံပိုန် ဘာသာံလှေဝ် ကွာန်သံာလှေဝ်ဝွံ နူ သက္ကရာဇ် ၁၃၈၆ ဂိတုဖဝ်ရဂိုန် ၂ မၟံက်ဂှ် ဂကောံသင်ရာမညနိကာယ သၟိတ်ပ္တိုန် နဒဒှ် ဂဏာစရိယ ဂဏာဓိပတိ ရာမညနိကာယ ဥက္ကဋ္ဌဥပနာယက ရ။

ပ္ဍဲ သၞာံ ၂၀၂၅ ဂိတု ဒဳဇြေမ္ဗာ ၅ (သက္ကရာဇ် ၁၃၈၇ ဂိတုမြေက္ကသေု ၁ စွေက်)ဂှ် ဂွံဒုင်ထ္ၜုတ်ပ္တိုန် နဒဒှ် ဂဥုပ်ဂိုဏ်ရာမညနိကာယရ။

## နိဿဲ